K Ú P N A    Z M L U V A   č. ........
uzatvorená v zmysle § 409 a následných ustanovení  Obchodného zákonníka


I.   Zmluvné strany

1.1   Predávajúci:		
		
Sídlo:		
Štatutárny orgán:	
IČO: 	
IČ pre DPH: 	
Bankové spojenie: 	
IBAN: 	
Mobil:	
E-mail:	

(ďalej len „Predávajúci“)

a 

1.2   Kupujúci	Mesto Snina

Sídlo:	Strojárska 2060/95, 06901 Snina	
Štatutárny orgán:	Ing. Daniela Galandová, primátorka mesta
IČO: 	00323560
DIČ: 	2020794666 
Bankové spojenie:	Slovenská sporiteľňa, a. s. 
IBAN:	SK53 0900 0000 0051 5336 0050 
Mobil:	 
E-mail:	 

(ďalej len „Kupujúci“)

(spolu aj ako „zmluvné strany“)

Zmluva je uzatvorená na základe výsledkov verejného obstarávania v rámci zákazky: Nádoby na zber komunálneho odpadu a vybavenie kompostárne, podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

II.   Predmet zmluvy
2.1 Predmetom tejto zmluvy je záväzok Predávajúceho dodať Kupujúcemu na základe výsledkov výberového konania Kupujúceho tovar, ktorého presná špecifikácia, popis, druh, množstvo a ďalšie požiadavky Kupujúceho sú uvedené v Prílohe č.2 Technická špecifikácia tejto zmluvy, pričom ceny sú uvedené v cenovej ponuke, ktorá tvorí Prílohu č. 1 k tejto zmluve (ďalej len „tovar“).
2.2 Predávajúci sa taktiež zaväzuje pre Kupujúceho dodať tovar vrátane dopravy a vykládky  tovaru do miesta dodania na adresu: Verejnoprospešné služby Snina, s.r.o., Budovateľská 2202/10, 069 01 Snina.
2.3 Predávajúci sa ďalej zaväzuje, že počas účinnosti tejto zmluvy bude spĺňať podmienky osobného postavenia uvedené v § 32 ods. 2 písm. g) a f) zákona č. 343/2015 Z .z. o verejnom obstarávaní a o zmene a doplnení niektorých zákonov  (ďalej len „zákon“).  

III.   Množstvo a vlastnosti tovaru
3.1 Tovar, uvedený v Prílohe č. 2 Technická špecifikácia, ktorý má byť Kupujúcemu Predávajúcim dodaný, je určený na základe výsledkov výberového konania Kupujúceho.
3.2 Predávajúci vyhlasuje, že tovar bude v čase dodania Kupujúcemu spĺňať požiadavky  Kupujúceho uvedené v Prílohe č. 2 Technická špecifikácia.

IV.   Cena tovaru a platobné podmienky
4.1 Kupujúci sa zaväzuje zaplatiť za riadne a včas dodaný tovar kúpnu cenu spôsobom a v lehote dohodnutej v tejto zmluve.
4.2 Jednotkové ceny a celková cena tovaru sú obsiahnuté v Prílohe č. 1, ktorá je nedeliteľnou súčasťou tejto zmluvy a je výsledkom výberového konania Kupujúceho a vzájomne odsúhlasená zmluvnými stranami. Tieto ceny ostávajú záväzné, pevné a nemenné počas celej platnosti a účinnosti tejto zmluvy.
4.3 V cenách uvedených v Prílohe č. 1 sú zahrnuté všetky dopravné náklady, náklady na nakládku a vykládku v zmysle tejto zmluvy a jej príloh a všetky náklady Predávajúceho súvisiace s reklamačným konaním, ako aj všetky ostatné náklady, ktoré je potrebné vynaložiť na riadnu a včasnú dodávku tovaru. 
4.4 Cena za tovar dodaný na základe tejto zmluvy bude určená na základe dodacieho listu potvrdeného Kupujúcim podľa bodu 5.3 tejto zmluvy a jednotkových cien uvedených v Prílohe č. 1 tejto zmluvy.
4.5 K  cene bude pripočítaná a účtovaná daň z pridanej hodnoty v zmysle platných právnych predpisov.
4.6 Kupujúci bude uhrádzať kúpnu cenu za jednotlivé dodávky tovaru na základe čiastkových faktúr vystavených Predávajúcim. Predávajúci je oprávnený vystaviť faktúru po dodaní celého množstva tovaru uvedeného v osobitných objednávkach vystavených Kupujúcim. Splatnosť faktúry je 30 dní odo dňa doručenia správne vystavenej faktúry vrátane jej príloh do sídla Kupujúceho.
4.7 Faktúra Predávajúceho bude obsahovať náležitosti uvedené v § 74 zákona č. 222/2004 Z.z. o DPH a jej prílohu budú tvoriť originály príslušných dodacích listov potvrdené zástupcom Kupujúceho a ktorých obsah je určený v Prílohe č. 2. V prípade, ak faktúra nebude obsahovať tieto náležitosti, správne údaje alebo prílohy, alebo bude obsahovať nesprávne uvedené náležitosti alebo údaje uvedené v prílohe alebo prílohy budú chýbať, Kupujúci je oprávnený vrátiť faktúru  Predávajúcemu na prepracovanie s tým, že nová lehota splatnosti faktúry začne plynúť dňom doručenia opravenej alebo doplnenej faktúry. 

V.   Termín dodania, odovzdanie a prevzatie tovaru
5.1 Predávajúci bude dodávať tovar na základe tejto zmluvy od účinnosti tejto zmluvy do jej úplného dodania tovaru, najneskôr do 30.11.2022, v množstvách podľa výsledkov výberového konania a na miesto uvedené v bode 2.2 tejto zmluvy. 
5.2 Na účely písomnej komunikácie budú Kupujúci a Predávajúci používať doručovanie správ prostredníctvom e-mailovej pošty. V zmysle predchádzajúcej vety, sa na účely tejto zmluvy emailová správa považuje za doručenú doručením emailovej správy emailovou poštou druhej strane. 
	Za účelom riadneho doručovania emailovou poštou sa zmluvné strany dohodli na týchto kontaktoch:
	e-mailová adresa Predávajúceho: 	........................................
	e-mailová adresa Kupujúceho: 	........................................
Zmena e-mailovej adresy zmluvnej strany je voči druhej zmluvnej strane účinná až v deň nasledujúci po dni doručenia písomného oznámenia o tejto zmene.
Pri doručovaní emailovou poštou sa za deň doručenia považuje deň nasledujúci po dni doručenia na e-mailovú adresu druhej zmluvnej strany.
5.3 Dodávka tovaru je splnená odovzdaním tovaru Kupujúcemu bez vád spolu s dodacím listom a jeho prevzatím zástupcom Kupujúceho, ktorým bude zástupca Verejnoprospešných služieb Snina, s.r.o. Toto odovzdanie a prevzatie bude potvrdené dodacím listom.

VI.   Nadobudnutie vlastníckych práv
6.1 Kupujúci nadobudne vlastnícke právo k tovaru po prevzatí tovaru Kupujúcim v mieste dodania uvedenom v tejto zmluve.
6.2 Predávajúci vyhlasuje, že tovar dodávaný na základe tejto zmluvy nie je zaťažený žiadnym právom tretích osôb a že tovar nemá žiadne právne vady.

VII.   Zodpovednosť za vady a záručná doba
7.1 Predávajúci zaručuje, že dodávaný tovar bude plne zodpovedať technickým,  akostným a iným podmienkam dojednaným v  tejto zmluve, jej prílohách, a bude dodaný v druhu/triede, termíne, na miesto a v množstve stanovenom v objednávke. Porušenie tohto záväzku Predávajúceho sa považuje za podstatné porušenie zmluvy. 
7.2 Vadou sa rozumie najmä odchýlka v druhu/triede, kvalite alebo množstve dodaného tovaru oproti podmienkam dohodnutým v objednávke a v tejto zmluve a jej prílohách, alebo právna vada tovaru. Za vadu tovaru sa považujú aj chýbajúce alebo neúplné alebo v rozpore s touto zmluvou, jej prílohami a objednávkou vystavené dokumenty, ktoré je Predávajúci povinný dodať spoločne s tovarom podľa objednávky a podľa tejto zmluvy. 
7.3 Záručná doba začína plynúť dňom prevzatia tovaru Kupujúcim v mieste dodania uvedenom v konkrétnej objednávke a končí uplynutím 24 mesiacov (v prípade, ak jej plynutie nebude prerušené počas doby odstraňovania vád v zmysle ods. 7.5 tohto článku). 
7.4 [bookmark: OLE_LINK3]Kupujúci oznámi Predávajúcemu v primeranej lehote (spravidla však nie dlhšej ako 8 pracovných dní odo dňa kedy sa o vade dozvedel) vady tovaru, ktoré sa objavili pri odovzdávaní a preberaní tovaru alebo počas záručnej doby. Doba od uplatnenia nároku Kupujúcim až do vykonania nápravy Predávajúcim sa do záručnej doby nepočíta. 
7.5 Nároky Kupujúceho z vád sú nasledovné:
požadovať odstránenie vady tovaru  resp. iného tovaru opravou ak je vada opraviteľná;
odstránenie vadného tovaru alebo jeho časti na náklady Predávajúceho a dodanie bezvadného tovaru;
dodanie chýbajúceho množstva tovaru;
odstúpiť od tejto zmluvy. 
V prípade nárokov z vád uvedených v bode 7.6.2 a 7.6.3 Predávajúci nemá nárok na úhradu ceny vadného materiálu resp. jeho časti. V prípade ak Kupujúci cenu tovaru, ktorý má vady uhradil, je Predávajúci povinný túto cenu Kupujúcemu vrátiť.
Zmluvné strany sa dohodli, že Kupujúci je oprávnený meniť uplatnený nárok aj bez súhlasu Predávajúceho.
7.6 V prípade, ak Kupujúci oznámil Predávajúcemu vady tovaru a uplatnil nárok vyplývajúci z týchto vád u Predávajúceho, je Predávajúci povinný bez zbytočného odkladu pristúpiť k riadnemu a včasnému splneniu nároku zvoleného Kupujúcim a informovať Kupujúceho o tejto skutočnosti. V prípade, ak Predávajúci neuspokojí nárok Kupujúceho z vád riadne a včas, t. j. za podmienok a v primeraných lehotách poskytnutých Kupujúcim resp. ak vzhľadom na okolnosti daného prípadu možno oprávnene predpokladať, že nárok Kupujúceho z vád tovaru nebude uspokojený riadne a včas, má Kupujúci právo zabezpečiť odstránenie vád tovaru treťou osobou alebo tieto odstrániť sám a to na náklady Predávajúceho (bez ohľadu na jednotkové ceny Predávajúceho uvedené v Prílohe č. 1 tejto zmluvy). Zmluvné strany sa dohodli, že týmto postupom Kupujúceho nie sú dotknuté ustanovenia tejto zmluvy týkajúce sa dohodnutej záručnej doby a zodpovednosti Predávajúceho za vady za ostatný ním dodaný tovar. Zmluvné strany sa dohodli, že v takomto prípade má Kupujúci nárok na náhradu škody a náhradu účelne vynaložených nákladov súvisiacich s odstraňovaním následkov vadného plnenia Predávajúceho v plnom rozsahu.

VIII.   Ukončenie zmluvy
8.1	Kupujúci je oprávnený odstúpiť od tejto zmluvy, ak predávajúci koná v rozpore s touto zmluvou, prílohami, súťažnými podkladmi a právnymi predpismi a na písomnú výzvu Kupujúceho toto konanie a jeho následky v určenej lehote neodstráni. Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia § 344 a nasl. Zákona č. 513/1991 Zb. Obchodný zákonník v znení neskorších predpisov.
8.2	Zmluvný vzťah možno ukončiť:
	8.2.1	písomnou dohodou zmluvných strán z akýchkoľvek dôvodov,
	8.2.2	písomným odstúpením od tejto zmluvy zo strany Kupujúceho bez predchádzajúcej písomnej výzvy, v prípadoch uvedených v tejto zmluve, pričom odstúpenie je účinné dňom doručenia odstúpenia Predávajúcemu,
8.3	V prípade, ak nastanú právne skutočnosti majúce za následok zmenu v právnom postavení Predávajúceho (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene predávajúceho) alebo akákoľvek iná zmena majúca priamy vplyv na plnenie zmluvy zo strany Predávajúceho, je Predávajúci povinný oznámiť tieto skutočnosti Kupujúcemu najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú Kupujúcemu v dôsledku porušenia tejto povinnosti a Kupujúci má právo odstúpiť od zmluvy z dôvodu podstatného porušenia povinnosti. Za akúkoľvek inú zmenu sa považuje aj zmena bankového spojenia Predávajúceho, pričom k tejto informácii predloží aj potvrdenie príslušnej banky. 

IX.   Záverečné ustanovenia
9.1 Zmluva nadobúda platnosť dňom jej podpisu štatutárnymi orgánmi oboch zmluvných strán a účinnosť zmluvy nasledujúcim dňom po zverejnení zmluvy. V prípade ak sa niektoré z ustanovení tejto zmluvy stane neplatným, táto skutočnosť nemá vplyv na platnosť ostatných jej ustanovení.
9.2 Zmena podmienok uvedených v tejto kúpnej zmluve môže byť urobená iba písomne, formou dodatku k zmluve, potvrdeného štatutárnymi orgánmi obidvoch zmluvných strán.
9.3 Táto zmluva je vyhotovená v štyroch originálnych vyhotoveniach, pričom každá zo zmluvných strán obdrží dve vyhotovenia. 
9.4 Pokiaľ v tejto zmluve nie je stanovené inak, platia v tomto zmluvnom vzťahu  príslušné ustanovenia zákona č. 513/1991 Zb. Obchodného zákonníka. Ustanovenia tejto zmluvy majú prednosť pre údajmi uvedeným v Prílohe č. 1 tejto zmluvy, ako  aj pred údajmi uvedenými Predávajúcim vo faktúre alebo dodacom liste.
9.5 Zmluvné strany sa dohodli, že dôležité písomnosti (faktúry, certifikáty) doručované druhej zmluvnej strane sa doručujú poštou na adresu sídla Kupujúceho uvedenú v tejto zmluve. Týmto ustanovením nie sú dotknuté osobitné dojednania zmluvných strán o doručovaní správ emailovou poštou uvedené v čl. 5.2 tejto zmluvy.
9.6 Ako prejav súhlasu s celým obsahom tejto zmluvy, ju zmluvné strany potvrdili svojimi podpismi.
9.7 Neoddeliteľnou súčasťou tejto zmluvy sú nasledovné prílohy:
	Príloha č. 1 – Cenová ponuka úspešného uchádzača
	Príloha č. 2 – Technická špecifikácia 



V .........................., dňa ......................		V ..........................., dňa ...................... 




.................................................			Mesto Snina


__________________________			__________________________
							     Ing. Daniela Galandová
								primátorka mesta

	Príloha č. 2 k Zmluve č. ....

Technická špecifikácia 


1. Plastové nádoby na zber:
1.1 komunálneho odpadu (čierne) – 1 100 litrov, s oblým vekom, z vysoko odolného plastu, na štyroch kolieskach, nosnosť min. 440 kg, v súlade s EN 840 – 200 kusov,
1.2 komunálneho odpadu (čierne) – 120 litrov, z vysoko odolného plastu,  na dvoch kolieskach, nosnosť min. 48 kg, v súlade s EN 840 –  150 kusov,
1.3 komunálneho BIO odpadu (hnedé) – 120 litrov, s nápisom BIO, z vysoko odolného plastu, mriežka na dne + prevetrávané na tele nádoby a veku (spĺňajúce požiadavky min. úpravy podľa Prílohy č. 10b k vyhláške č. 371/2015 Z.z.), na dvoch kolieskach, nosnosť min. 45 kg, v súlade s EN 840 – 100 kusov 

2. Vybavenie kompostárne:
2.1. Kolesový nakladač
	Motor
	

	Výkon motora 
	min 55 kW

	Obsah 
	min 2,4 l

	Emisie 
	trieda 5

	Rýchlosť pojazdu
	min 20 km/h

	maximálna hmotnosť
	min 4 000 kg

	nominálna nosnosť
	min 2 000 kg

	Kabína
	 

	mechanicky odpružená komfortná sedačka
	vyžaduje sa 

	Ovládanie pracovných funkcií a pojazdu na joysticku
	vyžaduje sa

	Predpríprava na autorádio (reproduktory, anténa)
	vyžaduje sa

	pracovné a prevádzkové osvetlenie vpredu a vzadu
	vyžaduje sa

	Hydraulika
	 

	Hydraulika s prietokom 
	min 50 l/min

	Paralelná kinetika
	vyžaduje sa

	výška zdvihu 
	min 3 000 mm

	3. hydraulický okruch s aretáciou trvalého pohonu s elektrickým ovládaním
	vyžaduje sa 

	hydraulický rýchloupínací systém
	vyžaduje sa

	Prevodovka:
	 

	hydrostatický bezstupňový pohon - axiálna prevodovka
	vyžaduje sa

	Hydrostatické riadenie všetkých 4 kolies
	vyžaduje sa

	rýchlosť 
	max 20 km/h

	Príslušenstvo
	 

	návod na obsluhu
	vyžaduje sa

	osvedčenie o evidencii
	vyžaduje sa

	lyžica
	min 0,75 m3

	paletizačné vidly 
	min 1 200



2.2.  náhradné diely na stacionárny zmiešavací stroj SEKO SAMURAI 5  600/200 GC/ME:
- náhradné nože  - 300 ks,
- náhradné matice v rozdelení vľavo a vpravo točivé - 150 ks ľavé, 150 ks pravé,
- náhradné skrutky v rozdelení vľavo a vpravo točivé - 150 ks ľavé, 150 ks pravé 
2.3. dopravníkový pás PVC U21/Z   
Špecifikácia:
· pracovná teplota pvc : -10 °C/+70 °C
· antistatický všeobecný PVC dopravníkový pás
· počet vložiek: 2, flexibilné
· rozmer 3 mm x 450 x 9000 mm
· tmavozelený, všeobecný
· 2 x 27 ks unášačov 10954030PVC 50 mm, dĺžka 150 mm, rozteč cca 320 mm
V cene musí byť zahrnutá doprava na miesto dodania podľa Výzvy na predkladanie ponúk. 

